బాలాజీ ఆలయం, నంద్యాల

నంద్యాల బాలాజీ దేవాలయం ఆంధ్రప్రదేశ్ రాష్ట్రంలోని నంద్యాల జిల్లాలోని బిలకలగూడూరు గ్రామంలో ఉన్న ఒక విష్ణు దేవాలయం. ఈ ఆలయ ప్రధాన దేవుడు వెంకటేశ్వర స్వామి, హిందూ దేవుడైన విష్ణువు యొక్క అవతారంగా పూజింపబడుతున్నాడు. ఈ దేవాలయాన్ని "సమీప్ పడోరా అండ్ అసోసియేట్స్" (sP+a) సంస్థ రూపకల్పన చేసింది.

 నిర్మాణ శైలి 
సాంప్రదాయ భారతీయ దేవాలయాల్లో కనిపించే జిగ్గురాట్ నిర్మాణ నమూనాను నంద్యాల బాలాజీ దేవాలయంలో ఆధునిక శైలిలో అవలంబించారు. ఈ దేవాలయం స్థానికంగా లభించే నల్లటి సున్నపు రాయితో నిర్మించబడింది. 

దేవాలయ ప్రాంగణంలో ఒక జలాశయం (రిజర్వాయర్) నిర్మించబడింది. ఈ జలాశయం భూగర్భ జలమట్టాన్ని పెంపొందించడానికి ఉపయోగపడుతుంది. సమీపంలోని సున్నపు రాయి గనిలో నిల్వయ్యే అదనపు నీటిని పంపుల ద్వారా ఈ జలాశయంలోకి మళ్లిస్తారు.  దేవాలయ అడుగుభాగం నుండి మెట్లు జలాశయం లోతువరకు దిగుతాయి. భక్తులు ఈ మెట్ల ద్వారా జలాశయంలోకి దిగగలరు, తిరిగి దేవాలయానికి ఎక్కగలరు. దేవాలయ ప్రధాన నిర్మాణంలో బాలాజీ, వరాహస్వామి ఆలయాలు ఉన్నాయి. వీటి రూపకల్పనలో తిరుపతి వెంకటేశ్వర దేవాలయం శైలిని ఆధారంగా తీసుకున్నారు.
 మూలాలు 

Category:ఆంధ్రప్రదేశ్‌లోని హిందూ దేవాలయాలు
వర్గం:వేంకటేశ్వర ఆలయాలు
వర్గం:నంద్యాల జిల్లా పుణ్యక్షేత్రాలు